Five Guns West

Five Guns West (títol orichinal en anglés, en aragonés Cinco pistolas en l'ueste, estrenada en Aragón con o títol en castellano de Cinco pistolas) ye una cinta de cine estausunidense de cine de western de l'anyo 1955 dirichida por Roger Corman seguntes un guión orichinal de R. Wright Campbell, con una dirección de fotografía de Floyd Crosby, una banda sonora orichinal de Buddy Bregman y una producción cinematografica de Roger Corman ta la productora cinematografica Palo Alto Productions. L'elenco d'a cinta se composa, entre d'atros actors, por John Lund, Dorothy Malone, Touch Connors, Bob Campbell, Jonathan Haze, Paul Birch, James Stone, Jack Ingram, Larry Thor y James B. Sikking.

En os zaguers momentos d'a Guerra Civil d'os Estaus Unius, os Estaus Confederaus d'America se troban con una necesidat imperiosa de soldaus, asinas que recurren a presos por delictos graus ta poder cumplir una misión periglosa en a retraguarda d'as tropas federals. Se tracta de cinco condenaus a muerte y la suya misión ye d'interceptar a un antigo espía confederau que ha traicionau la causa quedando-se con os 30.000 dólars en monedas d'oro que se li heban confiau ta pagar a confidents. Se sabe que viachará en una dilichencia de camín enta California, asinas que los cinco sudistas, vestius de civil, marchan enta un lugar a on saben que pasará ixa dilichencia. Tanimientres, ya de camín prencipia a haber-ie movimientos de cadagún d'éls ta apropiar-se d'os diners. Cuan plegan en o suyo destín, troban que se tracta d'un lugarón cuasi que albandonau, a on nomás i viven que una mesacha y lo suyo tío, alcolizau. Bien luego los sudistas prencipian estar conscients de que fa muito tiempo que denguno d'éls ha estau con una muller, y a la vegada la mesacha finalment conoix l'obchectivo d'ixos hombres y concibe lo plan de fuyir-ne ta avisar a la dilichencia. Pero un d'ixos cinco hombres tampoco no ye lo que diz estar.

A cinta s'ambienta en l'anyo 1865 en Kansas mientres a Guerra Civil d'os Estaus Unius y las suyas escenas se filmoron en o rancho Iverson y lo rancho Jack Ingram en Los Angeles y en o Parque Nacional d'a Val d'a Muerte en California. Localizacions de Five Guns West en Internet Movie Database.

 Elenco Five Guns West en Internet Movie Database. 
 Actor  Papel  Notas    '''' 

 Se veiga tamién 
 Cine en 1955.
 Cintas de 1955.

 Referencias 

Categoría:Cintas ambientadas en Kansas
Categoría:Cintas ambientadas en 1865
Categoría:Cintas con banda sonora orichinal de Buddy Bregman
Categoría:Cintas con dirección de fotografía de Floyd Crosby
Categoría:Cintas con guión de R. Wright Campbell
Categoría:Cintas con montache de Ronald Sinclair
Categoría:Cintas de western
Categoría:Cintas d'Estaus Unius
Categoría:Cintas dirichidas por Roger Corman
Categoría:Cintas en anglés
Categoría:Cintas interpretadas por Bob Campbell
Categoría:Cintas interpretadas por Dorothy Malone
Categoría:Cintas interpretadas por Jack Ingram
Categoría:Cintas interpretadas por James Stone
Categoría:Cintas interpretadas por James B. Sikking
Categoría:Cintas interpretadas por John Lund
Categoría:Cintas interpretadas por Jonathan Haze
Categoría:Cintas interpretadas por Larry Thor
Categoría:Cintas interpretadas por Paul Birch
Categoría:Cintas interpretadas por Touch Connors
Categoría:Cintas producidas por Roger Corman
Categoría:Cintas rodadas en California
Categoría:Cintas rodadas en Los Angeles
Categoría:Cintas sobre a Guerra Civil d'os Estaus Unius